62022TO0743(02)_INF
Rješenje predsjednika Općeg suda od 19. srpnja 2023. –Mazepin/Vijeće
(predmet T-743/22 RH)
„Privremena pravna zaštita – Zajednička vanjska i sigurnosna politika – Mjere ograničavanja s obzirom na djelovanja Rusije kojima se podrivaju ili ugrožavaju teritorijalna cjelovitost, suverenitet i neovisnost Ukrajine – Zamrzavanje financijskih sredstava – Zahtjev za određivanje privremenih mjera – Fumus boni juris – Hitnost – Odvagivanje interesa”
1.
Privremena pravna zaštita – Suspenzija primjene – Privremene mjere – Pretpostavke za određivanje – Fumus boni iuris – Hitnost – Teška i nepopravljiva šteta – Kumulativnost – Odvagivanje svih interesa o kojima je riječ – Redoslijed ispitivanja i način provjere – Diskrecijska ovlast suca privremene pravne zaštite
(čl. 256. st. 1., čl. 278. i 279. UFEU-a; Poslovnik Općeg suda, čl. 156. st. 4.)
(t. 34.-37.)
2.
Privremena pravna zaštita – Suspenzija primjene – Privremene mjere – Pretpostavke za određivanje – Fumus boni iuris – Prima facie ispitivanje razloga navedenih u prilog tužbi – Tužba protiv mjera ograničavanja poduzete s obzirom na djelovanja Rusije kojima se podrivaju ili ugrožavaju teritorijalna cjelovitost, suverenitet i neovisnost Ukrajine – Tužbeni razlozi koji se odnose na pogrešku u ocjeni Vijeća – Tužbeni razlozi koji prima facie nisu neosnovani
(čl. 278. i 279. UFEU-a; Povelja Europske unije o temeljnim pravima, čl. 47.; odluka Vijeća 2014/145/ZVSP, kako je izmijenjena Odlukom Vijeća (ZVSP) 2023/572, Prilog; Uredbe Vijeća br. 269/2014 i 2023/571, Prilog)
(t. 40., 41., 56., 66.-70., 74.-78., 82., 83.)
3.
Privremena pravna zaštita – Suspenzija primjene – Privremene mjere – Pretpostavke za određivanje – Hitnost – Teška i nepopravljiva šteta – Teret dokazivanja na stranci koja zahtijeva privremenu mjeru
(čl. 256. st. 1., čl. 278. i 279. UFEU-a; Poslovnik Općeg suda, čl. 156. st. 4.)
(t. 84.)
4.
Privremena pravna zaštita – Suspenzija primjene – Pretpostavke za određivanje – Odvagivanje svih interesa o kojima je riječ – Mjere ograničavanja poduzete s obzirom na stanje u Ukrajini – Odluka o zamrzavanju financijskih sredstava – Utjecajne poslovne osobe koje posluju u gospodarskim sektorima koji daju značajan izvor prihoda vladi Ruske Federacije i osobe koje su s njima povezane – Prevaga interesa tužitelja za pregovaranje o njegovu zapošljavanju, sudjelovanje na sljedećim prvenstvima u motosportu i nastavak njegove profesionalne karijere u odnosu na interes Vijeća
(čl. 278. i 279. UFEU-a; odluka Vijeća 2014/145/ZVSP, kako je izmijenjena Odlukom Vijeća (ZVSP) 2023/572, Prilog; Uredbe Vijeća br. 269/2014 i 2023/571, Prilog)
(t. 102., 112.-123.)
Izreka
1.
Suspendira se primjena Odluke Vijeća (ZVSP) 2023/572 od 13. ožujka 2023. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine, Provedbene uredbe Vijeća (EU) 2023/571 od 13. ožujka 2023. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine i Akta Vijeća 14. ožujka 2023. o zadržavanju imena Nikita Dmitrijevič Mazepin na popisu osoba, subjekata i tijela na koje se primjenjuju mjere ograničenja predviđene Odlukom Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kako je izmijenjena, i Uredbe Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine, kako je izmijenjena, u dijelu u kojem je ime Nikite Dmitrijeviča Mazepina zadržano na popisu osoba, subjekata i tijela na koje se primjenjuju te mjere ograničenja i samo u onom dijelu u kojem se to pokaže nužnim kako bi mu se omogućilo da pregovara o zapošljavanju kao profesionalnog vozača Formule 1 ili kao vozača drugih prvenstava u motosportu koja se također ili isključivo održavaju na području Europske unije, kao i da sudjeluje u Velikim nagradama, testovima, treninzima i slobodnim treninzima Formule 1 i drugim prvenstvima, utrkama, testovima, treninzima i slobodnim treninzima motosporta koji se održavaju na području Unije. U tu svrhu, Nikiti Dmitrijeviču Mazepinu dopušteno je samo, kao prvo, ući na područje Unije kako bi pregovarao i zaključio ugovore s trkaćim timom ili sa sponzorima koji nisu povezani s aktivnostima Dmitrija Arkadijeviča Mazepina odnosno fizičkim ili pravnim osobama čija su imena uvrštena na popise koji se nalaze u prilozima Odluci 2014/145 i Uredbi br. 269/2014, kao drugo, ući na područje Unije kako bi sudjelovao kao titularni ili rezervni vozač u prvenstvima Formule 1 Međunarodne automobilske federacije (FIA) ili u drugim prvenstvima, na treninzima, testovima ili slobodnim treninzima, također u cilju obnavljanja svoje Super licence, kao treće, ući na područje Unije kako bi se podvrgnuo liječničkim pregledima koje propisuje FIA ili njegov trkaći tim, kao četvrto, ući na područje Unije kako bi išao na liječničke kontrole i treninge (uključujući u simulatoru), kao peto, ući na područje Unije kako bi sudjelovao u trkaćim aktivnostima, sponzorstvu i promociji na zahtjev svojeg trkaćeg tima ili svojih sponzora, kao šesto, otvoriti bankovni račun na koji mu se mogu uplaćivati plaće, bonusi, beneficije njegovog trkaćeg tima i financijski doprinosi sponzorâ koje prihvati njegov tim i, kao sedmo, koristiti se bankovnim računom i kreditnom karticom isključivo za pokrivanje troškova koji omogućuju profesionalnom vozaču da putuje unutar područja Unije, pregovara i zaključuje ugovore s trkaćim timom ili sa sponzorima, da sudjeluje u prvenstvima, Velikim nagradama, utrkama, treninzima, testovima ili slobodnim treninzima u državama članicama Unije i da ide na liječničke kontrole i treninge.
2.
U slučaju zapošljavanja kao vozača Formule 1 ili kao vozača drugog prvenstva u motosportu koja se također ili isključivo održavaju na području Unije, Nikita Dmitrijevič Mazepin mora se obvezati da će se utrkivati pod neutralnom zastavom i potpisati dokument kojim se obvezuju vozači koji u tu svrhu zahtijeva FIA.
3.
Ukida se rješenje od 5. travnja 2023., Mazepin/Vijeće (T 743/22 R II).
4.
O troškovima će se odlučiti naknadno.